REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/114-17

15. jun 2017. godine

B e o g r a d

Z A P I S N I K

32. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 15. JUNA 2017. GODINE

 Sednica je počela u 11,03 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Bojan Torbica, Srbislav Filipović, Krsto Janjušević, Aleksandra Majkić, Vojislav Vujić, zamenik člana Petra Petrovića, Jelena Žarić Kovačević, Neđo Jovanović, Vesna Nikolić-Vukajlović i Balint Pastor.

 Sednici nisu prisustvovali članovi Odbora: Vesna Marković, Zoran Krasić, Saša Radulović, Miroljub Stanković, Gordana Čomić, Dejan Šulkić i Bajro Gegić, kao ni njihovi zamenici.

 Na predlog predsednika Odbora, većinom glasova (sa devet glasova za i jednim uzdržanim) je usvojen sledeći

D n e v n i r e d:

 1. Razmatranje Predloga programa sastanka Odbora za ustavna pitanja i zakonodavstvo sa Odborom za ustavna pitanja i Zakonodavnim odborom Narodne skupštine Republike Srpske.

 Tačka dnevnog reda. Razmatranje Predloga programa sastanka Odbora za ustavna pitanja i zakonodavstvo sa Odborom za ustavna pitanja i Zakonodavnim odborom Narodne skupštine Republike Srpske.

 Nije bilo diskusije po ovoj tački dnevnog reda.

 Odbor je jednoglasno (sa deset glasova za) potvrdio Predlog programa sastanka Odbora za ustavna pitanja i zakonodavstvo sa Odborom za ustavna pitanja i Zakonodavnim odborom Narodne skupštine Republike Srpske, za 20. jun 2017. godine.

 Predsednik Odbora za ustavna pitanja i zakonodavstvo, Đorđe Komlenski, zamolio je članove Odbora, koji će prisustvovati pomenutom sastanku, da odaberu određenu temu među delegiranim, kako ne bi došlo do mogućnosti preklapanja tema i da o tome obaveste službu Odbora, koja će biti na raspolaganju oko svih detalja i tema vezanih za sastanak, koji će se održati dana 20. juna 2017. godine.

 Sednica je završena u 11,07 časova.

 Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski